Érsek, Árpád, minister dopravy a výstavby SR (2017-09-07):
Vážené pani poslankyne, páni poslanci, ďakujem pekne za vaše vystúpenia, myslím si, že boli pozitívneho charakteru, samozrejme, je to prvé čítanie tohto návrhu zákona. A vrátim sa k tomu. Začal pán Heger, samozrejme, treba si uvedomiť, napriek tomu, čo hovoria štatistiky, na našich cestách bez STK-čok chodí 140-tisíc aut a bez emisnej kontroly 130-tisíc aut. Táto kontrola má zabezpečiť našu bezpečnosť, bezpečnosť toho občana, ktorý bude sedieť v tom aute, a toho občana, ktorý je súčasťou cestnej premávky. Mne nie je jedno, keď môjho dvojročného vnuka prejde na ulici také auto, ktoré nemá dobré brzdy, aj keď chudák chlapec vbehol do tej dráhy. Prosím vás pekne, a tu hovoríme na jednej strane, že všetko má držať štát, nie je dobré, keď má štát niečo pustiť, to je liberalizácia, prečo to nie je dobré? Prečo nemôže mať, vlastne každý môže mať mäsiarstvo v dedine a neni od jedného výrobcu, ale môže mať. A prečo nemôže mať STK ten, ktorý by sa v živote k tomu nedopracoval, keby nemal nejakú protekciu? O čo nám tu ide? Chceme pustiť trh, nech sa páči. Zákony dávajú, zákony dávajú, za akých podmienok môže byť pustená STK-čka. To neni, že strieľam do vzduchu. Zákony nám povedia, kontrola, áno, musíme posilniť kontrolu, súhlasím s tým, bude viac 
STK-čiek, nebude o 40 viac STK-čiek, samozrejme, som si toho vedomý, pretože trh ukáže, jak ste vy povedal, pán Heger, že kto do toho zainvestuje milión, kto otvorí STK-čku za daných podmienok, aby tú činnosť mohol vykonávať podľa zákonov, čiže aj bezúhonnosť, aj všetko, čo s tým súvisí. Na STK-čkách potrebujete mať vysokokvalifikovaných preškolených automechanikov alebo ľudí už skoro inžinierov, ktorí tieto 
STK-čky a emisné kontroly vedia vykonávať. O čom sa bavíme? Dobre, sú tam chyby, ja nehovorím, že nie sú, ale poďme ich skúsiť odstrániť. To ste hovorili, že mohli by zaregistrovať tie autá pri nákupe. Viete, tri roky netreba ísť na STK a už veľa ľudí po troch rokoch predá to auto, čiže znovu musí byť preregistrované na to meno, ktoré to auto kupuje, takže je to, do troch rokov sa s tým nejak nezapodievate, kým nezistíte, že, alebo štyri roky mi ukazuje, štyri roky netreba chodiť na STK, ďakujem, ale po štyroch rokoch už vás to tlačí, že zaregistrujem sa, lebo zatiaľ s tým nemám problém. A je to pri viacerých vozidlách. Vyťaženosť 40 %, 46 %, áno, súhlasím, je taká vyťaženosť. Ja som presvedčený o tom, že napríklad tam, kde hustota áut a dopravy na Slovensku, že si ľudia rozmyslia, či tam otvoria STK-čko, keď už tam nejaké otvorené je. Samozrejme, to, čo tu odznelo, sú aj tlaky zo strany tých, ktorí STK-čká majú, ja som si toho vedomý, pretože im otvárame trh, bude konkurencia. Možnože aj bude to mať vplyv na vykonanie STK-čok v tom smere, že budú lacnejšie, keď bude konkurencia. Na druhej strane budeme mať možnosť si vybrať, kam ísť? Nie, v našej obci je len jedna, tak tam musím ísť a tam je práve tá šóra a nechcem ísť do druhej obce, čo sa týka starších šoférov, ktorí majú s tým problém a chodia s tým autom len v tom svojom okolí. Netreba sa k tomu stavať až tak úplne, úplne pesimisticky. Samozrejme, treba si jednu vec vážiť, že treba posilniť kontrolu, a poviem v čom. Kamerový systém tam musí byť. Ja tam nemusím byť vtedy na kontrole, keď to auto prejde rýchle 
STK-čkou. Na to je presne určený čas, keď robím kompletnú STK-čku, emisnú kontrolu, koľko to auto musí zotrvať na tom páse. A to sa krásne dá z toho, z toho videozáznamu vyhodnotiť, že koľko tam vôbec bol, či prebehol, dal peniaze niekde, čo tu hovoríte, pán poslanec, niekde tam v tej jame, kde kuká ten technik to auto, či vôbec mu neodpadne výfuk. Neviem to posúdiť. Pozrite sa, keď máte o tom nejaké, nejaké pochybnosti alebo niečo, dajte trestné oznámenie na toho, kto to vykonáva. Ja to neviem ovplyvniť. A hovoríte, že na ministerstve dopravy, to si vyprosím zas, odkedy som ja, nestretol som sa s tým, že keby niekto dal stotisíce euro alebo neviem koľko za to, aby mohol otvoriť STK. Práve preto, že nemohol otvoriť STK, to viedlo k tomu, že hľadal všetky cestičky, a teraz nechcem povedať, akým spôsobom, nekalými spôsobmi hľadal cestu, aby mohol to STK získať, lebo zatiaľ, kým to bolo obmedzené, asi je to dobrý biznis, aj keď sú vyťažené na 46 %. Takže toto sú tu, ešte dovoľte mi, aby som sa pozrel, to, čo hovoril pán Heger, otázky. Pán Heger, našiel som si tu, že podľa tohto nového zákona tu musí preukazovať bezúhonnosť. Tam podľa toho zákona, ktorý je teraz v platnosti, nemôžme ísť naspäť do toho, pretože by to, áno, že odkedy, odkedy, v tom momente, keď podá žiadosť, tak bude mať. Prečo to je 200 eur? Prečo sme zvýšili poplatky, to bola otázka. Zvýšenie poplatkov nie je adekvátne k tomu, o koľko budeme potrebovať ešte posilniť kontrolu. Čiže z toho, čo mi zaplatia tých 600 a 200 eur ako tú požiadavku, vykryje časť nových pracovných síl na to, aby sme mohli zabezpečiť poriadny chod tých STK-čok. No, prečo spájať STK a emisné kontroly? Dobrá otázka. Ale poviem na to môj názor. Pretože budete mať na jednom konci alebo v jednej dedine budete mať, s prepáčením, v dedine STK-čku a v druhej budete mať emisnú kontrolu a obidve musíte absolvovať, myslím si, že nie je to dobré. Musíte mať tie isté budovy, skoro tie isté zariadenia, myslím priestorovo, že sa to dá spraviť krásne a je s tým problém, že teraz niekde je vydané len na STK-čku a nemá emisiu, lebo emisiu má niekto druhý, myslím si, že toto je dobré riešenie. Samozrejme, autoservisy nemôžu prevádzkovať túto činnosť v tej budove, kde prevádzkujú autoservis. Musia mať zvlášť budovu, zvlášť manažment, všetko to, čo s tým súvisí, samozrejme. A ešte v krátkosti, čo by som chcel o tom povedať. Pán Kecskés, rozumiem vám, že nesúhlasíte s tým. Asi možno niekto z vášho klubu vlastní STK-čko, ale hovorím vám, čo som povedal na za... (rečník sa obzrel za seba, pohľadom hľadajúc poslanca), ani tu neni, na začiatku, že nejde o to, aby tie 
STK-čky boli, aby vykonávali svoju prácu tak, aby autá odtiaľ odchádzali v tom stave, v dobrom stave, keď dajú tam to razítko na tri roky, a aby vylučovali tie autá, ktoré musia ísť do toho servisu a nechať, byť opravené. V krátkosti asi som zhruba odpovedal na tie otázky, ktoré ste kládli, lebo sa, lebo sa navzájom... Ďakujem veľmi pekne.